Police Ombudsman for Northern Ireland

Police Ombudsman for Northern Ireland er kontrollorganet for politistyrkene i Nord-Irland. Organet ble opprettet i november 2000.

I tillegg til Police Service of Northern Ireland har organet også ansvar for å behandle klager mot Larne Harbour Police, Belfast Harbour Police, Belfast International Airport Police samt Ministry of Defence Polices enheter i Nord-Irland.

I februar 2006 annonserte Police Ombudsman at det var mottatt over 14 000 klager, hvilket var et høyere antall enn de hadde forventet. Mer enn 4000 av de som klagde svarte på spørsmål om sin bakgrunn. Man fant at flertallet var protestanter, mens andelen katolikker som klagde var synkende. Dette antyder en endring fra det tidligere forholdet mellom politiet og de to religiøse gruppene, og andelene avspeiler nå i større grad befolkningssammensetning i Nord-Irland. Man fant også at hele 41 % av de som klagde ikke støttet noe politisk parti.

Referanser

Eksterne lenker
 

Nordirske myndigheter
Britisk politi
Politikontrollorganer